GERIAMOJO VANDENS TIEKIMO IR NUOTEKŲ TVARKYMO SUTARTIS

NR. ………………..

SU VARTOTOJU

(INDIVIDUALAUS GYVENAMOJO NAMO SAVININKU (NUOMININKU)

20.... m. ………………………….. d.

Tauragė

UAB „Tauragės vandenys“ (toliau – **Vandens tiekėjas**), veiklą vykdanti pagal Valstybinės kainų ir energetikos kontrolės komisijos 2015 m. gegužės 28 d. išduotą geriamojo vandens tiekimo ir nuotekų tvarkymo veiklos licenciją Nr. L7-GVTNT-18, atstovaujama direktoriaus Tado Paupario, ir gyvenamojo namo savininkas/nuomininkas (*tinkamą pabraukti*) ….….....................……….......………, gimimo data arba asmens kodas (nurodoma **Vartotojo** pasirinkimu) ……………………, (toliau – **Vartotojas**) (**Vandens tiekėjas** ir **Vartotojas** toliau bendrai vadinami Šalimis) sudarėme šią sutartį (toliau – **Sutartis**):

**I. DUOMENYS APIE VARTOTOJO GYVENAMĄJĮ NAMĄ,**

**ŠALIŲ INDIVIDUALIAI APTARTOS SĄLYGOS**

1. **Vartotojas** suteikia **Vandens tiekėjui** šią informaciją apie jam nuosavybės teise priklausantį (jo nuomojamą) gyvenamąjį namą, į kurį pagal šią Sutartį tiekiamas geriamasis vanduo ir (ar) iš kurių šalinamos nuotekos:
   1. Gyvenamojo namo adresas ……………………..…………………. ………..………........................;
   2. Gyvenamojo namo bendras naudingas plotas ……………… m2;
   3. Gyvenamajame name gyvenančių žmonių skaičius ………;
   4. Gyvenamajam namui įrengti geriamojo vandens apskaitos prietaisai:
      1. įvadinis geriamojo vandens apskaitos prietaisas, įrengtas ..................., prietaiso tipas …………., skersmuo …………., Nr. ..…….………, metrologinės patikros data 20…. m. ……………… d.,, plombos Nr. …………., rodmenys ……..……m3;
      2. laistymui tiekiamo geriamojo vandens apskaitos prietaisas, įrengtas po įvadinio geriamojo vandens apskaitos prietaiso ..............................., prietaiso tipas …….……, skersmuo …………., Nr. ….…….……, metrologinės patikros data 20…. m. ……………… d.,, plombos Nr. …………., rodmenys……………..m3;
      3. geriamojo vandens apskaitos prietaisas, įrengtas ant individualaus gręžinio, prietaiso tipas …….……, skersmuo …………., Nr. ….…….……, metrologinės patikros data 20…. m. ……………… d.,, plombos Nr. …………., rodmenys……………..m3;
   5. Geriamojo vandens apskaitos prietaisų savininkas: **Vandens tiekėjas**;
   6. Paslaugų pirkimo ir pardavimo vieta atsiskaitymui (pažymėti X ):
      1. įvadinis geriamojo vandens apskaitos prietaisas, nurodytas 1.4.1 punkte
      2. gyvenamajame name įrengti santechniniai prietaisai, kai nėra gyvenamajam namui įrengto įvadinio geriamojo vandens apskaitos prietaiso
   7. Duomenys apie nuotekų tvarkymą (pažymėti X):
      1. nuotekos patenka į **Vandens tiekėjo** eksploatuojamą nuotekų tvarkymo infrastruktūrą
      2. nuotekos patenka į nuotekų surinkimo talpyklas ar vietinius nuotekų valymo įrenginius
      3. nuotekos pilamos į mobiliąsias nuotekų talpyklas
2. Mokėjimo dokumentas pateikiamas: (**Vartotojo** pasirinkimu pažymėti X):
   1. paštu (paprastąja pašto siunta arba įteikiant asmeniškai) 
   2. elektroniniu paštu šiuo **Vartotojo** nurodytu adresu:...................................
   3. elektroniniu būdu per savitarnos portalą **Vandens tiekėjo** interneto svetainėje
3. Vandens tiekimo ir vartojimo bei nuotekų atidavimo ribos :
4. **Vartotojas** patvirtina, kad prieš Sutarties pasirašymą, **Vandens** t**iekėjas** pateikė visą **Vartotojo** pareikalautą žodinę ir rašytinę informaciją, susijusią su geriamojo vandens tiekimu ir nuotekų tvarkymo paslaugų teikimu bei Šalims pagal šią Sutartį tenkančia atsakomybe, taip pat patvirtina, kad **Vartotojas** yrasupažindintas su įrengtų apskaitos prietaisų plombų žymenimis, kurie nurodyti šios Sutarties 8.7 punkte paminėtame akte, jam išaiškintas draudimas savavališkai nuimti apskaitos prietaisą, jį perkelti į kitą vietą, pakeisti ar nuplėšti apskaitos prietaisų plombas.
5. **Vartotojas** sutinka, kad **Vandens tiekėjas** šios Sutarties vykdymo tikslais tvarkytų jo asmens duomenis. **Vandens tiekėjui** teisė Sutarties vykdymo tikslais tvarkyti **Vartotojo** asmens kodą (**Vartotojo** pasirinkimu pažymėti X):

* suteikiama;
* nesuteikiama.

**Patvirtiname, kad visos šioje dalyje nurodytos Sutarties sąlygos Šalių buvo individualiai aptartos:**

Direktorius Tadas Pauparis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(**Vartotojo** vardas, pavardė, parašas)

## II. SUTARTIES OBJEKTAS

1. Pagal šią Sutartį **Vandens tiekėjas** tiekia **Vartotojui** iki šioje Sutartyje nustatytos vandens tiekimo ir vartojimo ribos saugos ir kokybės reikalavimus atitinkantį šaltą geriamąjį vandenį (toliau – geriamasis vanduo), ir teikia nuotekų tvarkymo paslaugas, vadovaudamasis Lietuvos Respublikos geriamojo vandens tiekimo ir nuotekų tvarkymo įstatymu (TAR, 2014-06-17, Nr. 2014-07685) ir kitais teisės aktais.
2. Šia sutartimi Šalys įsipareigoja laikytis Lietuvos Respublikos įstatymų ir kitų teisės aktų, tinkamai realizuojant joms suteiktas teises bei prisiimtus įsipareigojimus tiekiant, vartojant ir atsiskaitant už geriamąjį vandenį ir nuotekų tvarkymą, tiekiamus šios Sutarties pagrindu.

**III. ŠALIŲ ĮSIPAREIGOJIMAI**

1. **Vandens** **tiekėjas** įsipareigoja:
   1. nepertraukiamai tiekti **Vartotojui** geriamąjį vandenį ir teikti nuotekų tvarkymo paslaugas, išskyrus, kai Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo, patvirtinto Lietuvos Respublikos Vyriausybės 2007 m. sausio 31 d. nutarimu Nr. 126 (2015 m. rugsėjo 10 d. nutarimo Nr. 990 redakcija) (TAR, 2015-09-21, Nr. 2015-14024), ir kituose geriamojo vandens tiekimą ir nuotekų tvarkymą reglamentuojančiuose teisės aktuose numatytais atvejais laikinai nutraukiamas ar sustabdomas geriamojo vandens tiekimas ir (ar) nuotekų tvarkymo paslaugų teikimas **Vartotojui**;
   2. užtikrinti, kad **Vartotojui** tiekiamo geriamojo vandens visuomenės sveikatos saugos ir kokybės parametrai iki geriamojo vandens tiekimo ir vartojimo ribos atitiktų Lietuvos Respublikos geriamojo vandens įstatymo (Žin., 2001, Nr. 64-2327), Lietuvos higienos normos HN 24:2003 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 (Žin., 2003, Nr. 79-3606; 2011, Nr. 3-107, 144-6778, TAR, 2015-08-10, Nr. 2015-12163), ir kitų teisės aktų reikalavimus;
   3. užtikrinti geriamojo vandens tiekimo ir nuotekų tvarkymo paslaugų kokybę, atitinkančią Lietuvos Respublikos aplinkos ministro 2006 m. gruodžio 29 d. įsakymu Nr. D1-639 (2014 m. lapkričio 4 d. įsakymo Nr. D1-878 redakcija) patvirtintus Geriamojo vandens tiekimo ir nuotekų tvarkymo paslaugų kokybės reikalavimus (TAR, 2014-11-04, Nr. 2014-15746);
   4. teisės aktų nustatyta tvarka naudoti ir prižiūrėti jam nuosavybės teise ar kitaip teisėtai valdomą ir (ar) naudojamą geriamojo vandens tiekimo ir nuotekų tvarkymo infrastruktūrą, bešeimininkę infrastruktūrą, kitą valdomą turtą, kurio reikia geriamajam vandeniui tiekti ir nuotekoms tvarkyti;
   5. vietos laikraštyje ir (ar) **Vandens tiekėjo** interneto svetainėje informuoti ir įspėti **Vartotoją** apie numatomą geriamojo vandens tiekimo ir nuotekų tvarkymo laikiną nutraukimą ar sustabdymą teisės aktų nustatytais atvejais ir tvarka bei nurodyti, nuo kada ir kuriam laikui nutraukiamas ar sustabdomas geriamojo vandens tiekimas ir (ar) nuotekų tvarkymo paslaugų teikimas, kokiu būdu **Vartotojui** bus sudaryta galimybė gauti geriamąjį vandenį ir (ar) naudotis nuotekų tvarkymo paslaugomis, jeigu pertrūkis truks ilgiau kaip 12 valandų;
   6. pirkimo ir pardavimo vietoje įrengti savo lėšomis atsiskaitomąjį geriamojo vandens apskaitos prietaisą (toliau – geriamojo vandens apskaitos prietaisas), o šalims individualiai susitarus, – ir laistymui tiekiamo geriamojo vandens apskaitos prietaisą ar geriamojo vandens apskaitos prietaisą ant individualaus gręžinio, keisti geriamojo vandens apskaitos prietaisą, kurio metrologinė apskaita yra pasibaigus, nauju metrologiškai tvarkingu, užtikrinti, kad geriamojo vandens apskaitos prietaiso techninė būklė atitiktų teisės aktų reikalavimus, o matavimai būtų reikalaujamo tikslumo, ir Lietuvos Respublikos [metrologijos įstatymo](http://www.infolex.lt/ta/110243) nustatyta tvarka organizuoti metrologinę patikrą. Atsiskaitomasis geriamojo vandens apskaitos prietaisas turi būti įrengtas arba pakeistas per 5 darbo dienas nuo sužinojimo apie geriamojo vandens apskaitos prietaiso gedimą dienos su sąlyga, kad **Vartotojas** suderintu laiku sudarys sąlygas **Vandens tiekėjui** patekti į patalpas ar teritoriją įrengti ar pakeisti geriamojo vandens apskaitos prietaisą;
   7. įrengus, nuėmus, perkėlus į kitą vietą, pakeitus ar patikrinus geriamojo vandens apskaitos prietaisą, nuėmus apskaitos prietaisų apsaugos plombas surašyti dviem egzemplioriais **Vandens tiekėjo** patvirtintos formos aktą, kurį pasirašo **Vandens tiekėjo** įgaliotas atstovas ir **Vartotojas** ar jo atstovas. Vienas šio akto egzempliorius įteikiamas **Vartotojui** ar jo atstovui, o kitas lieka **Vandens tiekėjui**. **Vartotojui** ar jo atstovui atsisakius dalyvauti surašant šį aktą ir (ar) jį pasirašyti, jis galioja, tačiau **Vandens tiekėjo** įgaliotas atstovas apie atsisakymą dalyvauti surašant šį aktą ir (ar) jį pasirašyti turi pažymėti abejuose akto egzemplioriuose;
   8. atlikti neeilinę geriamojo vandens apskaitos prietaiso metrologinę patikrą, jeigu **Vartotojas** įtaria, kad naudojamo apskaitos prietaiso rodmenys neteisingi arba neatitinka jam nustatytų reikalavimų. Jei atlikus neeilinę patikrą nustatoma, kad apsauginis tinklelis nebuvo užterštas ir atsiskaitomasis apskaitos prietaisas atitinka jam nustatytus metrologinius reikalavimus, neeilinei patikrai patirtas **Vandens tiekėjo** sąnaudas per 10 dienų nuo **Vandens tiekėjo** sąskaitos gavimo turi apmokėti **Vartotojas**. Tuo atveju, kai neeilinės apskaitos prietaiso metrologinės patikros metu nustatoma, kad neteisingi atsiskaitomojo apskaitos prietaiso rodmenys ar apsauginis tinklelis užterštas ir dėl to buvo išmatuotas padidintas geriamojo vandens kiekis, **Vandens tiekėjas** atlygina **Vartotojui** nuostolius Civiliniame kodekse nustatyta tvarka;
   9. **Vartotojui** prašant atlikti geriamojo vandens kokybės tyrimus, jeigu **Vartotojas** įtaria, kad ties geriamojo vandens tiekimo ir vartojimo riba geriamasis vanduo neatitinka Lietuvos higienos normos HN 24:2003 „Geriamojo vandens saugos ir kokybės reikalavimai“ ir kitų teisės aktų nustatytų geriamojo vandens kokybės reikalavimų, išskyrus Lietuvos Respublikos geriamojo vandens įstatyme numatytas išimtis, kai leidžiama tiekti geriamąjį vandenį, kurio vienas ar keli toksiniai (cheminiai) rodikliai viršija teisės aktuose nustatytus toksinius (cheminius) rodiklius. Jeigu patikrinus nustatoma, kad geriamojo vandens kokybė atitinka teisės aktais nustatytus geriamojo vandens kokybės reikalavimus, neeilinei patikrai patirtas **Vandens tiekėjo** sąnaudas turi apmokėti **Vartotojas** per 10 dienų nuo **Vandens tiekėjo** sąskaitos gavimo;
   10. pateikti (išsiųsti) mokėjimo dokumentą **Vartotojui** už sunaudotą per ataskaitinį laikotarpį geriamąjį vandenį ir suteiktas nuotekų tvarkymo paslaugas ne vėliau kaip iki kito mėnesio, einančio po ataskaitinio laikotarpio, 10-osios kalendorinės dienos, išskyrus šios Sutarties 17 punkte numatytą atvejį.
   11. užtikrinti tinkamą ir nuolatinį informacijos apie **Vandens tiekėją**, tiekiamo geriamojo vandens, teikiamų nuotekų tvarkymo paslaugų kokybę, paslaugų teikimo sąlygas ir numatomus sutarčių sąlygų pakeitimus, sistemų eksploatavimą, modernizavimą, plėtrą, renovaciją, investicijas į sistemos plėtrą ir renovaciją, paslaugų kainas ir tarifus, jų struktūrą, vykdomą infrastruktūros priežiūrą, gedimus, remontą, geriamojo vandens tiekimo ir nuotekų tvarkymo pertrūkius paskelbimą **Vandens tiekėjo** interneto svetainėje ir jos atnaujinimą.
2. **Vartotojas** privalo:
   1. teisės aktų nustatyta tvarka prižiūrėti ir remontuoti jam nuosavybės teise priklausančius ar kitais teisėtais pagrindais valdomus ir (ar) naudojamus geriamojo vandens naudojimo įrenginius, geriamajam vandeniui tiekti reikalingas komunikacijas ir (ar) nuotekų šalinimo įrenginius, šalinti jų gedimus;
   2. savo sąskaita užtikrinti **Vartotojo** patalpose įrengto vandens apskaitos mazgo (išskyrus vandens apskaitos prietaisus), priklausančio **Vartotojui** nuosavybės ar bendrosios nuosavybės teise, techninę būklę, atitinkančią teisės aktų reikalavimus, jo priežiūros organizavimą, apsaugą ir remontą;
   3. užtikrinti **Vartotojo** patalpose ir (ar) žemės sklype esančio priešgaisrinio vandentiekio įvade ir atsiskaitomojo geriamojo vandens apskaitos prietaiso apvedimo linijose įrengtų priešgaisrinių įrenginių plombų saugumą;
   4. laikytis teisės aktuose nustatyto geriamojo vandens vartojimo režimo;
   5. nedelsiant, bet ne vėliau kaip per 24 valandas pranešti **Vandens tiekėjui** apie pastebėtą avariją, gaisrą, geriamojo vandens apskaitos prietaisų gedimus, plombų ar kitokius pažeidimus naudojant geriamąjį vandenį, išleidžiant nuotekas;
   6. ne vėliau kaip per 10 darbo dienų informuoti **Vandens tiekėją** apie gyvenamojo namo gyventojų skaičiaus pasikeitimus ir pateikti tai patvirtinančius dokumentus. Visas teisines pasekmes, atsirandančias už šiame punkte nustatytos pareigos nevykdymą, prisiima **Vartotojas**. **Vartotojui** neinformavus **Vandens tiekėjo** apie gyvenamojo namo gyventojų skaičiaus pasikeitimus, **Vandens tiekėjas** neinformavimo laikotarpiu faktinį gyvenamojo namo gyventojų skaičių nustato vadovaudamasis Lietuvos Respublikos gyventojų registro duomenimis ir (ar) duomenimis, gautais iš savivaldybių ar seniūnijų, ir (ar) kitų viešų registrų. **Vandens tiekėjas**, vadovaudamasis Lietuvos Respublikos gyventojų registro duomenimis ir (ar) duomenimis, gautais iš savivaldybių ir seniūnijų, ir (ar) kitų viešų registrų, turi teisę perskaičiuoti **Vartotojo** **Vandens tiekėjui** mokėtinas sumas už praėjusį informavimo pareigos nevykdymo laikotarpį ir atlikto perskaičiavimo pagrindu parengti mokėjimo dokumentą ir jį pateikti **Vartotojui**. Atlikto perskaičiavimo pagrindu parengtą mokėjimo dokumentą **Vartotojas** privalo apmokėti per 10 darbo dienų nuo **Vandens tiekėjo** mokėjimo dokumento išsiuntimo **Vartotojui** dienos. Mokėjimo dokumento apmokėjimas neatleidžia **Vartotojo** nuo tolesnio pareigos informuoti **Vandens tiekėją** apie gyvenamojo namo gyventojų skaičiaus pasikeitimus vykdymo;
   7. neišleisti į **Vandens tiekėjo** eksploatuojamą nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą;
   8. užtikrinti **Vartotojo** patalpose ir (ar) teritorijoje esančių geriamojo vandens apskaitos prietaisų saugumą ir plombų nepažeidžiamumą;
   9. ne vėliau kaip paskutinę kiekvieno ataskaitinio laikotarpio darbo dieną tiksliai ir teisingai deklaruoti geriamojo vandens apskaitos prietaisų rodmenis užpildant mokėjimo dokumentą pagal paties **Vartotojo** nuskaitytus apskaitos prietaisų rodmenis;
   10. **Vandens tiekėjo** pateiktą mokėjimo dokumentą ar mokėjimo dokumentą, kurį **Vartotojas** kas mėnesį užpildo pagal jo paties nuskaitytus apskaitos prietaisų rodmenis, apmokėti ne vėliau kaip iki kito mėnesio, einančio po ataskaitinio laikotarpio, paskutinės kalendorinės dienos;
   11. visiškai atsiskaityti su **Vandens tiekėju** už sunaudotą geriamąjį vandenį bei suteiktas nuotekų tvarkymo paslaugas ir nutraukti sutartį, kai **Vartotojas** (savininkas) gyvenamąjį namą, kuriam tiekiamas geriamasis vanduo ir (ar) teikiamos nuotekų tvarkymo paslaugos, perleidžia kito asmens nuosavybėn, arba nutraukiama ar pasibaigia **Vartotojo** (nuomininko) sudaryta nuomos sutartis. **Vartotojas** (savininkas),perduodamas perleidžiamą gyvenamąjį namą ar grąžindamas nuomotą namą, turi teisę kartu su būsimu savininku ar nuomotoju pasirašytinai užfiksuoti gyvenamajam namui įrengtų atsiskaitomųjų geriamojo vandens apskaitos prietaisų rodmenis ir šiuos duomenis perduoti **Vandens tiekėjui** arba apie šių patalpų perdavimo momentą iš anksto praneša **Vandens tiekėjui**, kurio atstovas patikrina geriamojo vandens apskaitos prietaisus ir, laikydamasis Sutarties 8.7 punkto, surašo aktą trimis egzemplioriais, kurių po vieną atitenka **Vandens tiekėjui**, **Vartotojui** ir patalpas perimančiam asmeniui;
   12. Lietuvos Respublikos [geriamojo vandens tiekimo ir nuotekų tvarkymo įstatymo](http://www.infolex.lt/ta/41326) 16 straipsnio 19 dalyje nustatyta tvarka suderinus datą ir laiką, darbo dieną nuo 8 iki 20 val. įsileisti į **Vartotojui** nuosavybės teise priklausančias patalpas, bendrojo naudojimo patalpas ar teritoriją **Vandens tiekėjo** įgaliotą atstovą, pateikusį **Vandens tiekėjo** įgalioto asmens pasirašytą prašymą ir **Vandens tiekėjo** išduotą darbo pažymėjimą su darbuotojo nuotrauka, vardu, pavarde, pareigomis, sudaryti jam sąlygas (užtikrinti laisvą, patogų ir higieniškai saugų priėjimą prie apskaitos prietaisų) ir leisti jam patalpose ar bendrojo naudojimo patalpose atlikti atsiskaitomųjų geriamojo vandens apskaitos prietaisų, geriamojo vandens tiekimo ir (arba) nuotekų tvarkymo infrastruktūros priežiūrą (įrengti ar pakeisti atsiskaitomuosius geriamojo vandens apskaitos prietaisus, atlikti jų metrologinę patikrą, patikrinti apskaitos prietaisų techninę būklę, eksploatavimo sąlygas, patikrinti vandentiekio įvado ir (ar) nuotekų išvado techninę būklę, teisės aktų nustatyta tvarka sustabdyti geriamojo vandens tiekimą įsiskolinusiam asmeniui) (toliau – **atlikti tam tikrus veiksmus**);
   13. atlyginti **Vandens tiekėjui** atsiskaitomojo geriamojo vandens apskaitos prietaiso įsigijimo ir (ar) įrengimo sąnaudas, jei apskaitos prietaisas, įrengtas **Vartotojo** patalpose, dėl **Vartotojo** kaltės yra pažeistas, sugadintas ir (ar) savavališkai nuimtas;
   14. sekti nuotekų kaupimo rezervuaro prisipildymą ir laiku atiduoti nuotekas ir (ar) nuotekų valymo metu susidarančias atliekas (dumblą) **Vandens tiekėjui** ar jo nurodytam nuotekas transportuojančiam asmeniui tais atvejais, kai **Vartotojas** nuotekas tvarko individualiai;
   15. nekliudyti kitiems to paties namo gyventojams, įsigijusiems namo dalį, prisijungti, jeigu techniškai tai galima padaryti, prie pastato geriamojo vandens tiekimo ir nuotekų tvarkymo tinklo ir vartoti geriamąjį vandenį bei naudotis nuotekų sistema;
   16. **Vandens tiekėjui Vartotojo** prašymu atlikus neeilinę geriamojo vandens apskaitos prietaiso metrologinę patikrą ir (ar) geriamojo vandens kokybės tyrimus, šios Sutarties 8.8 ir 8.9 punktuose numatytais atvejais ir terminu apmokėti neeilinei patikrai patirtas **Vandens tiekėjo** sąnaudas.

**IV. ŠALIŲ ATSAKOMYBĖ**

1. **Vandens tiekėjas**:
   1. nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka privalo atlyginti **Vartotojo** patirtą žalą;
   2. atsako už geriamojo vandens tiekimą ir nuotekų tvarkymo paslaugų teikimą šioje Sutartyje numatytomis sąlygomis, mokėjimų už suvartotą geriamąjį vandenį ir suteiktas nuotekų tvarkymo paslaugas teisingą apskaičiavimą ir mokėjimo dokumentų pateikimą **Vartotojui** šioje Sutartyje numatytais atvejais ir terminais;
   3. neatsako už:
      1. geriamojo vandens visuomenės sveikatos saugos ir kokybės parametrų pablogėjimą, jeigu dėl to nėra **Vandens tiekėjo** kaltės ir jis įrodo, kad šie parametrai pablogėjo **Vartotojui** nuosavybės teise ar bendrosios dalinės nuosavybės teise priklausančiuose ar kitais teisėtais pagrindais valdomuose ar naudojamuose geriamojo vandens naudojimo įrenginiuose, geriamajam vandeniui tiekti reikalingose komunikacijose;
      2. vandens tiekimą (vandens kokybę, kiekį, slėgį) ir nuotekų šalinimą, jei objektas prie vandens tiekimo ar nuotekų tinklų yra prijungtas pažeidžiant Statybos įstatymo bei kitų teisės aktų reikalavimus ir jei dėl to nėra **Vandens tiekėjo** kaltės;
      3. atsiskaitomųjų geriamojo vandens apskaitos prietaisų techninę būklę, matavimų tikslumą ir metrologinę patikrą, jei **Vartotojas** teisės aktų nustatyta tvarka neįleidžia **Vandens tiekėjo** įgalioto atstovo į patalpas ar bendrojo naudojimo patalpas ar kitaip nesudaro sąlygų atlikti tam tikrus veiksmus, numatytus Sutarties 9.12 punkte.
2. **Vartotojas**, nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka privalo atlyginti **Vandens tiekėjo** patirtą žalą.

**V. GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ NUSTATYMAS**

1. Geriamojo vandens tiekimo ir nuotekų tvarkymo paslaugų kainos nustatomos ir keičiamos Lietuvos Respublikos geriamojo vandens tiekimo ir nuotekų tvarkymo įstatymo ir kitų teisės aktų nustatyta tvarka.
2. apie pasikeitusias geriamojo vandens tiekimo ir nuotekų tvarkymo paslaugų kainas, **Vandens tiekėjas** praneša **Vartotojui**, apie tai paskelbdamas viešai (interneto svetainėje). Kainos įsigalioja ne anksčiau kaip po 30 kalendorinių dienų, kai jas viešai paskelbia **Vandens tiekėjas**, ir taikomos nuo kito mėnesio (einančio po mėnesio, kai kainos įsigalioja) pirmosios dienos.

**VI. ATSISKAITYMO TVARKA**

1. **Vartotojo** suvartoto geriamojo vandens kiekis nustatomas pagal atsiskaitomojo geriamojo vandens apskaitos prietaiso rodmenis.
2. Dėl techninių ar kitų priežasčių nesant galimybės **Vartotojui** įrengti atsiskaitomųjų geriamojo vandens apskaitos prietaisų, už **Vandens tiekėjo** patiektą geriamąjį vandenį ir (ar) suteiktas nuotekų tvarkymo paslaugas **Vartotojas** atsiskaito pagal vidutinį savivaldybėje suvartojamo geriamojo vandens kiekį, kurį apskaičiuoja **Vandens tiekėjas** kiekvienais metais iki vasario 1 d. ir skelbia savo interneto svetainėje. Tokiu pačiu būdu nustatomas suvartoto geriamojo vandens kiekis tais atvejais, jei **Vartotojui** nėra įrengtas atsiskaitomasis geriamojo vandens apskaitos prietaisas. Kai **Vartotojo** butui (patalpoms) nėra įrengtas atsiskaitomasis geriamojo vandens apskaitos prietaisas, tačiau jo įrengimui yra visos techninės galimybės, **Vandens tiekėjas** privalo su **Vartotoju** suderinti abiems šalims tinkamą datą ir laiką ir per 5 darbo dienas nuo **Vartotojo** prašymo gavimo įrengti geriamojo vandens apskaitos prietaisą su sąlyga, kad **Vartotojas** suderintu laiku sudarys sąlygas **Vandens tiekėjui** patekti į butą (patalpas) ar bendrojo naudojimo patalpas įrengti geriamojo vandens apskaitos prietaisą.
3. **Vandens tiekėjo** priimtų iš **Vartotojo** tvarkyti nuotekų kiekis prilyginamas patiekto geriamojo vandens kiekiui.
4. **Vandens tiekėjas** apskaičiuoja mokėjimus už per ataskaitinį laikotarpį suvartotą geriamąjį vandenį ir (ar) suteiktas nuotekų tvarkymo paslaugas ir pateikia šios Sutarties 2 punkte nurodytu būdu mokėjimo dokumentą **Vartotojui** iki kito mėnesio, einančio po ataskaitinio laikotarpio, 10 dienos. Negavęs mokėjimo dokumento iki kito mėnesio, einančio po ataskaitinio laikotarpio, 20 dienos, **Vartotojas** gali kreiptis į **Vandens tiekėją** dėl pakartotinio mokėjimo dokumento išrašymo. Mokėjimo dokumentas **Vartotojui** neteikiamas tais atvejais, kai **Vartotojas** atsiskaito pagal **Vartotojui** įrengtus geriamojo vandens apskaitos prietaisus ir mokėjimo dokumentą pagal savo paties nuskaitytus apskaitos prietaisų rodmenis užpildo pats **Vartotojas**.
5. Atsiskaitomųjų geriamojo vandens apskaitos prietaisų rodmenis **Vandens tiekėjo** atstovas tikrina savo nuožiūra, laikydamasis Lietuvos Respublikos [geriamojo vandens tiekimo ir nuotekų tvarkymo įstatymo](http://www.infolex.lt/ta/41326) 16 straipsnio 19 dalyje nustatytų reikalavimų. Patikrinus apskaitos prietaisą, surašomas aktas, laikantis šios Sutarties 8.7 punkto reikalavimų. Nustatęs neatitikimus tarp patikrinimo metu nustatytų ir **Vartotojo** deklaruotų atsiskaitomųjų geriamojo vandens apskaitos prietaisų rodmenų, **Vandens tiekėjas** pateikia **Vartotojui** mokėjimo dokumentą
6. Už per ataskaitinį laikotarpį suvartotą geriamąjį vandenį ir suteiktas nuotekų tvarkymo paslaugas, įskaitant pardavimo kainą, **Vartotojas** sumoka **Vandens tiekėjui** iki kito mėnesio, einančio po ataskaitinio laikotarpio, paskutinės kalendorinės dienos. **Vartotojas** gali pasirinkti jam priimtiniausius atsiskaitymo būdus: apmokėti internetu, tiesioginio debeto būdu, banke, kitoje įmokas priimančioje įstaigoje ar įmonėje, taip pat jeigu **Vandens tiekėjo** aptarnavimo teritorijoje yra sudaryta galimybė, – **Vandens tiekėjo** kasoje arba pagal bendrąją atsiskaitomąją knygelę ar jos elektroninį atitikmenį.
7. Jeigu **Vartotojas** šioje Sutartyje nustatytu terminu neatsiskaito už suvartotą geriamąjį vandenį ir suteiktas nuotekų tvarkymo paslaugas, **Vandens tiekėjas** už kiekvieną pavėluotą dieną apskaičiuoja jam 0,02 (dviejų šimtųjų) procentų dydžio delspinigius nuo laiku nesumokėtos sumos, taip pat gali nutraukti ar sustabdyti geriamojo vandens tiekimą Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo numatyta tvarka.
8. Jeigu **Vartotojo** patalpose įrengtas atsiskaitomasis geriamojo vandens apskaitos prietaisas ne dėl **Vartotojo** kaltės sugedo (įstrigo sparnuotė, sugedo skaičiavimo mechanizmas ar pan.) ir **Vartotojas** informavo (raštu, telefonu, elektroninėmis ryšio priemonėmis) **Vandens tiekėją** apie šį gedimą, suvartoto geriamojo vandens ir (ar) nuotekų kiekis, kol bus įrengtas ar pakeistas atsiskaitomasis geriamojo vandens apskaitos prietaisas, nustatomas pagal vidutinį savivaldybėje suvartojamo geriamojo vandens kiekį.
9. Jeigu **Vartotojo** patalpose įrengtas atsiskaitomasis geriamojo vandens apskaitos prietaisas ne dėl **Vartotojo** kaltės sugedo (įstrigo sparnuotė, sugedo skaičiavimo mechanizmas ar pan.), o **Vandens tiekėjas** nebuvo informuotas apie jo gedimą, suvartoto geriamojo vandens ir (ar) nuotekų kiekis nustatomas pagal vidutinį savivaldybėje suvartojamo geriamojo vandens kiekį nuo geriamojo vandens apskaitos prietaiso paskutinio tikrinimo iki bus įrengtas ar pakeistas atsiskaitomasis geriamojo vandens apskaitos prietaisas.
10. Atsisakius įleisti **Vandens tiekėjo** įgaliotą atstovą, pateikusį **Vandens tiekėjo** įgalioto asmens pasirašytą prašymą ir **Vandens tiekėjo** išduotą darbo pažymėjimą su darbuotojo nuotrauka, vardu, pavarde, pareigomis, darbo dienomis nuo 8 iki 20 val. į patalpas ar bendrojo naudojimo patalpas atlikti tam tikrus veiksmus, numatytus šios Sutarties 9.12 punkte, nuo atsisakymo įleisti dienos (atsisakymo įleisti diena laikoma diena, kurią **Vartotojas** informavo, kad atsisako įleisti **Vandens tiekėjo** įgaliotą atstovą atlikti tam tikrus veiksmus, arba pirma kalendorinė diena pasibaigus registruotame laiške nurodytam terminui) **Vartotojo** suvartoto geriamojo vandens kiekis ir (ar) išleistų nuotekų kiekis skaičiuojamas vidutinį savivaldybėje suvartojamo geriamojo vandens kiekį (K) padauginus iš koeficiento 2. Tokiu būdu suvartoto geriamojo vandens ir (ar) nuotekų kiekis skaičiuojamas, kol bus atlikti tam tikri veiksmai.
11. **Vandens tiekėjui** geriamojo vandens tiekimo ir nuotekų tvarkymo infrastruktūros priežiūros metu nustačius, kad atsiskaitomasis geriamojo vandens apskaitos prietaisas yra sugadintas, pažeistas, nustatyti požymiai, kad buvo naudojamos mechaninės ar kitos priemonės siekiant sumažinti apskaitos prietaiso rodmenis, **Vartotojo** suvartoto geriamojo vandens ir išleistų nuotekų kiekis nustatomas skaičiuojant, kad vanduo tekėjo 0,35 (trisdešimt penkių šimtųjų) metro per sekundę greičiu vandentiekio vamzdyno skersmeniu dvidešimt keturias valandas per parą per visą nustatytą pažeidimo laikotarpį. Jeigu pažeidimo laikotarpio neįmanoma nustatyti, sunaudoto geriamojo vandens kiekis apskaičiuojamas ne ilgesniam kaip vieno mėnesio laikotarpiui.
12. **Vandens tiekėjui** geriamojo vandens tiekimo ir nuotekų tvarkymo infrastruktūros priežiūros metu nustačius, kad savavališkai naudojamas geriamasis vanduo ir (ar) išleidžiamos nuotekos, **Vartotojo** suvartoto geriamojo vandens ir (ar) išleistų nuotekų kiekis nustatomas Geriamojo vandens tiekimo ir nuotekų tvarkymo infrastruktūros naudojimo ir priežiūros taisyklėse, patvirtintose Lietuvos Respublikos aplinkos ministro 2006 m. gruodžio 29 d. įsakymu Nr. D1-629 (2015 m. spalio 15 d. įsakymo Nr. D1-744 redakcija) (TAR, 2015-10-22, Nr. 2015-16633) nustatyta tvarka.
13. **Vartotojo** įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu.
14. Jeigu **Vartotojas** apmoka didesnę, negu **Vandens tiekėjo** mokėjimo dokumente nurodyta suma, jo permokėta suma laikoma avansiniu mokėjimu už ateinantį ataskaitinį laikotarpį, jeigu atskiru raštišku pareiškimu **Vartotojas** nenurodo kitaip.

**VII. KITOS SUTARTIES SĄLYGOS**

1. Jei **Vartotojo** nuotekų įrenginiai nėra prijungti prie **Vandens tiekėjo** nuotekų tinklų, tai šios sutarties punktai, susiję su nuotekomis, netaikomi. Jei **Vartotojo** geriamojo vandens naudojimo įrenginiai nėra prijungti prie **Vandens tiekėjo** vandens tiekimo tinklų, tai šios sutarties punktai, susiję su geriamojo vandens tiekimu, netaikomi.
2. Kitos šioje Sutartyje nenumatytos Šalių teisės ir pareigos nustatytos Lietuvos Respublikos geriamojo vandens tiekimo ir nuotekų tvarkymo įstatyme ir jį lydinčiuose teisės aktuose.
3. Ši sutartis įsigalioja nuo pasirašymo momento. Sutartis sudaroma neterminuotam laikotarpiui. Sutartis gali būti nutraukta Lietuvos Respublikos civilinio kodekso nustatyta tvarka.
4. **Vandens tiekėjas**, gavęs informaciją iš **Vartotojo,** valstybės įmonės Registrų centro ar trečiųjų asmenų apie gyvenamojo namo savininko ar nuomininko pasikeitimą, turi teisę vienašališkai nutraukti šią rašytinę sutartį ir laikyti, kad konkliudentiniais veiksmais sudaryta geriamojo vandens tiekimo ir nuotekų tvarkymo sutartis su nauju gyvenamojo namo savininku ar nuomininku (Lietuvos Respublikos civilinio kodekso 6.384 str.). Tokiu atveju Sutartis su **Vartotoju** pripažįstama nutraukta nuo nuosavybės teisės į gyvenamąjį namą perleidimo momento ar nuomos sutarties nutraukimo (pasibaigimo) momento, tačiau Sutarties nutraukimas nepanaikina teisės reikalauti atlyginti nuostolius, atsiradusius dėl to, kad neįvykdyta Sutartis, ir netesybas.
5. Nuo šios Sutarties pasirašymo momento nustoja galioti anksčiau sudaryta sutartis dėl geriamojo vandens tiekimo į šioje Sutartyje numatytą gyvenamąjį namą ir nuotekų šalinimo.
6. Jeigu kuri nors Sutarties nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją, o iki tokios nuostatos pakeitimo vadovautis naujai įsigaliojusiomis imperatyviomis teisės normomis.
7. Iš šios Sutarties kylantys ginčai sprendžiami Šalių derybomis. Šalims nepavykus ginčo išspręsti tarpusavio derybomis, ginčas yra sprendžiamas teisme Lietuvos Respublikos teisės aktų nustatyta tvarka. Iš Sutarties kylančius ginčus ir skundus Lietuvos Respublikos geriamojo vandens tiekimo ir nuotekų tvarkymo įstatymo 37 straipsnyje nustatytos kompetencijos ribose nagrinėja šios institucijos: Valstybinė kainų ir energetikos kontrolės komisija (Verkių g. 25C-1, LT-08223 Vilnius, [www.regula.lt](http://www.regula.lt)), Valstybinė maisto ir veterinarijos tarnyba (Siesikų g. 19, LT-07170 Vilnius, [www.vmvt.lt](http://www.vmvt.lt)), Valstybinė vartotojų teisių apsaugos tarnyba (Vilniaus g. 25, LT-01402 Vilnius, [www.vvtat.lt](http://www.vvtat.lt)) bei Tauragės rajono savivaldybės administracija ( Respublikos g. 2, LT-72255 Tauragė, [www.taurage.lt](http://www.taurage.lt)).
8. Ši Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

**VANDENS TIEKĖJAS VARTOTOJAS**

|  |  |
| --- | --- |
| UAB “Tauragės vandenys“  Šlaito g.2, LT-72107 Tauragė  Įmonės kodas 179249836  PVM mokėtojo kodas LT792498314  A.s. Nr. LT497044060002374746, esanti AB SEB banke  Tel. Nr. (8 446) 61 101  El. paštas: administracija@tauragesvandenys.lt  Direktorius Tadas Pauparis  A. V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (gyvenamoji vieta)  tel. (8 ~..) ............  el. pašto adresas ……............……………………… |